Publication: Magyar Közlöny
Issue: MK-2008-7 (Year: 2008, Number: 7)
Era: 2004-2010
Section: 29/1997. (VIII. 29.) számú KTM rendelet [1].
Paragraph Index: 383

[2] foglalt indikatív értékelési mátrix, továbbá a 2004/669/EK Bizottsági határozat [3] elõírásai alapján. 3.1. Érvényességi kör Ez a minõsítési feltételrendszer a kompresszoros, villamos hálózatról táplált, háztartási hûtõ- és fagyasztókészülékekre vonatkozik. Más energiaforrásokat is alkalmazó készülékekkel nem lehet pályázni! A minõsítés feltétele a 3.2. pontban elõírt követelmények teljesítése. 3.2. Követelmények 3.2.1. Általános feltételek A készülékeknek eleget kell tenniük a következõben ismertetésre kerülõ feltételeknek azért, hogy: – az energiafogyasztás csökkentésével csökkenjen az energiafelhasználással együtt járó környezeti károsodás (globális felmelegedés, savasodás, a nem megújuló energiaforrások igénybevétele); – a potenciálisan ózonréteg-károsító anyagok és más veszélyes anyagok alkalmazásának csökkentésével csökkenjen a környezet károsodása és a károsodás kockázata; – a globális felmelegedést okozó anyagok alkalmazásának csökkentésével csökkenjen a környezet károsodása és a károsodás kockázata. Ezen túlmenõen ezek a feltételek elõsegítik a „legjobb gyakorlat” (a környezet optimális használatának) bevezetését, és gyarapítják a fogyasztók környezeti ismereteit. A pályázatok értékelésénél és a minõsítésnél figyelembe kell venni az elismert környezetirányítási rendszerek, például EMAS vagy ISO 14001 bevezetését (de az ilyen rendszerek alkalmazása nem elõírás). A pályázó mutassa be minõségbiztosítási és környezetközpontú irányítási rendszerét. Csatolható harmadik fél által kiadott tanúsítvány másolata, (pl. ISO 9001, ISO 14001 szabvány szerinti mûködésrõl vagy az EMAS tanúsítvány) vagy a minõségbiztosítási, illetve környezetközpontú irányítási rendszer cégszerû aláírással ellátott leírása. Alapfeltételek 3.2.2.1. Energiamegtakarítás

Source: https://magyarkozlony.hu/hivatalos-lapok/468545b8376454c6aaeea9bdc39e63db0b1939d2/dokumentumok/c156cfc723ff742a361d6f11ee98b6d9c5b3ff5f/letoltes